Id. Szabó István Általános Iskola

3123 Cered Kossuth út 49.

***Ökoiskolai munkaterv 2019/2020. tanév***

Készítette: Horváthné Világosi Boglárka

Ökoiskolai munkaközösség vezető

# Személyi feltételek

## Az Ökoiskolai munkaközösség tagjai:

Kiss Józsefné, intézményvezető

Bálintné Kőhalmi Csilla tanító

Dániel Győzőné 4. o. osztályfőnök

Horváthné Világosi Boglárka 1. o. osztályfőnök, munkaközösség-vezető

Klárik Edina 5. o. osztályfőnök

Radics Vanda a Diákönkormányzat tagja

Simonné Simon Andrea iskolatitkár

# Az iskola célkitűzései:

A környezeti nevelés olyan személyiségformálást jelent, amely kialakítja a környezettel kapcsolatos magatartási és életviteli mintákat, amelynek során tanulóink a környezetért felelős személyiséggé válnak. Fontos biztosítani mindenki számára a lehetőséget, hogy elsajátíthassa a szükséges tudást, készséget, értékrendszert, pozitív érzelmi hozzáállást. Gyermekeink a helyi természeti és épített környezeti lehetőségeknek köszönhetően szép környezetben, jó levegőn nőhetnek fel, ahol szinte korlátlan lehetőségük van a mozgás mindenféle vállfajára, ahol az állatokat és a növényeket otthon és a természetben testközelből is megfigyelhetik. Fontos célunknak tekintjük, hogy a természetet, a növényeket és állatokat megszeressék, és a maguk módján, szintjén ismerjék és védjék. Célunk olyan emberek nevelése, akik a természeti és a társadalmi környezet szépségére nyitottak, ezt értékelni tudják, a természettel együtt tudnak élni. A környezettudatos magatartás kialakítása csak kisgyerekkorban elkezdve hatékony.

Célunk együttműködni a község önkormányzatával, a szülői munkaközösséggel, társadalmi szervezetekkel, hogy közösen alakítsuk, mélyítsük a fenntarthatóság pedagógiájában a környezettudatos gondolkodást, életmódot.

Törekszünk arra, hogy iskolánk olyan intézménnyé váljon, ahol a belső terek hangulatosak, növények díszítik azokat, illetve barátságos faliújságok, tablók, az udvaron pedig padok állnak rendelkezésre, hogy néhány foglalkozás akár kint – természetes körülmények között – is megtartható legyen.

# Feladat ellátási szintek

## Pedagógiai szint

A cél elérése érdekében a gyakorlatban megvalósuló elemek:

* tanulóink testközelből ismerkedjenek meg a környék flórájával, faunájával,
* a specifikusan magyar, különösen a védett fajok megismertetése,
* élő környezetünk megismerése, óvása, szépítése,
* tájvédelmi körzetek, védett növényeink, állataink Cered környékén való felkutatása,
* a környezetünkben élő fajok megismertetése,
* a környezet megóvása,
* környezetbarát anyagok használata,
* a természetben lévő anyagok és ezek felhasználási módjainak ismertetése,
* az energiatakarékosság módszereinek megismertetése,
* veszélyes hulladékok megismertetése, kezelése,
* újrahasznosítható anyagok gyűjtése,
* az iskola udvarának – előzetes beosztás alapján történő – tisztán tartása (diákok),
* az iskola dekorálása,
* faliújság készítése (környezetbarát és tisztálkodó szerek használata),
* kitüntetett napok megünneplése (a Föld napja, a Víz világnapja, Madarak és fák napja),
* gyűjtési akciók (papírgyűjtés, elemgyűjtés),
* tisztasági verseny.

## Társas kapcsolatok szint, Technikai/gazdasági szint

Környezeti nevelési munkánk céljának eléréséhez elengedhetetlen feltétel, hogy az iskolai élet valamennyi résztvevője jó együttműködést alakítson ki egymással.

Iskolán belüli együttműködés:

Tanárok: Az iskola minden tanárának feladata, hogy környezettudatos magatartásával, munkájával példaértékű legyen a tanulók számára. Tantárgyában segítse a környezeti nevelési célok megtalálását, építse be ezeket tanmenetébe! Vegyen részt a környezeti nevelési programokon, segítsen azok megszervezésében!

Diákok: Az iskola minden diákjának feladata, hogy vigyázzon környezetére, társait figyelmeztesse a kulturált magatartásra. Ebben kiemelkedő szerepe van a Diákönkormányzatnak, az osztályközösségeknek. Tanulóink vegyenek részt aktívan a környezeti nevelési programokon!

Nem pedagógus munkakörben foglalkoztatottak: Az iskolai adminisztrációs és technikai dolgozók munkájukkal aktív részesei kell legyenek a környezeti nevelési programnak. Munkavégzésük legyen példamutató, csökkentsék a felesleges papírfelhasználást, folyamatosan gyűjtsék a hulladékpapírt. Az iskola épületének takarítása során környezetkímélő, az egészségre nem ártalmas tisztítószereket használjanak!

Iskolán kívüli együttműködés:

Fenntartó: Az iskola igazgatója a fenntartóval és az önkormányzattal való egyeztetés során a lehető legoptimálisabb helyzet megteremtésének lehetőségét érje el, és a fenntartó a kötelező támogatásokon túl is segítse az iskolai környezeti nevelési programokat!

Szülők: Személyes példájukkal legyenek a környezettudatos életvitel hiteles terjesztői! Szülői értekezleteken legyen téma a környezeti nevelés. A szülők kapcsolódjanak be az iskola környezetvédelmi programjaiba, pl. hulladékgyűjtés, madáretetők létesítése.

**Programok havi lebontásban**

| **Időpont** | **Program** | **Résztvevők** | **Felelős** |
| --- | --- | --- | --- |
| 2019.szeptember 2. | Az ökoiskolai munkaközösség megalakítása.  Az éves program megbeszélése. | munkaközösség tagjai | Kiss Józsefné intézményvezető és Horváthné Világosi Boglárka munkaközösség vezető |
| 2019. szeptember 9. | Az ökoiskolai munkaterv egyeztetése a Diákönkormányzattal, a Szülői Közösség képviselőivel | munkaközösség tagjai  DÖK képviselő  SZK képviselő | Horváthné Világosi Boglárka munkacsoport vezető |
| 2019. szeptember | Tisztasági verseny elindítása |  | Klárik Edina |
| 2019. szeptember | Szelektív hulladékgyűjtők kihelyezése |  | Horváthné Világosi Boglárka |
| 2019. szeptember 20. | Takarítás Világnapja | alsó és felső tagozat | osztályfőnökök |
| 2019. szeptember 30. | Őszi papírgyűjtés | alsó és felső tagozat | Simonné Lőcsei Mónika |
| 2019. szeptember 30. – október 4. | „A világ legnagyobb tanórája” |  | Bálintné Kőhalmi Csilla |
| 2019. október 4. | Állatok világnapja | alsó tagozat | alsós tanítók |
| 2019. október 18. | Világgyalogló Nap | alsó és felső tagozat | Molnár Ágnes Borbála |
| 2019. november | Madáretetők, -itatók kihelyezése | alsó és felső tagozat | Herman László |
| 2019. november 9. | A 10 millió fa napja - november 9. |  |  |
| 2019. november 18-22. | Egészséghét | alsó és felső tagozat | Misztarka Istvánné |
| 2019. november 29.-december 20. | Adventi készülődés | alsó és felső tagozat | Kiss Józsefné |
| 2019. december | Téli madáretetés | alsó és felső tagozat | Dániel Győzőné |
| 2019. december 7. | Téli túra | alsó és felső tagozat | Farkas Lajos |
| 2020. március 22. | Víz világnapja | alsó és felső tagozat | Klárik Edina |
| 2020. március | Húsvéti készülődés a délutáni foglalkoztatóban | alsó tagozat | Horváthné Világosi Boglárka, Bálintné Kőhalmi Csilla |
| 2020. április | Belső udvar rendezése – virágosítás | alsó és felső tagozat | Munkaközösség tagok |
| 2020. április 20-24. | Fenntarthatósági Témahét |  | Horváthné Világosi Boglárka, Dániel Győzőné |
| 2020. április 22. | Föld napja | alsó tagozat | alsós tanítók |
| 2020. április | Tavaszi papírgyűjtés | alsó és felső tagozat | Simonné Lőcsei Mónika |
| 2020. április | Nyári napközis és bennlakásos táborok előkészítése |  |  |
| 2020. május 10. | Madarak és fák napja | alsó tagozat | alsós tanítók |
| 2020. május | 3 falu 2 keréken | alsó és felső tagozat | osztályfőnökök |
| 2020. május | „Te szedd!” szemétgyűjtési akció | alsó és felső tagozat | Munkacsoport tagjai |
| 2020. június 5. | Környezetvédelmi Világnap | alsó tagozat | alsós tanítók |
| 2020. június 10. | Ökoiskolai munkacsoport éves munkájának értékelése | munkaközösség tagjai | Horváthné Világosi Boglárka |